August Zaleski

pisi|Vapp.
August Zaleski (13. september 1883 Varssavi – 7. aprill 1972 London) oli Poola poliitik ja diplomaat.

Pärast seda, kui Poola taastas oma iseseisvuse, töötas Zaleski Poola saatkondades Šveitsis, Kreekas ja Itaalias ning oli ka saadik Rahvasteliidu juures. 1926. aasta mais toimunud riigipöörde järel toetas ta Józef Piłsudskit ning oli kuni 1932. aastani Poola välisminister. Aastatel 1928–1935 oli ta ka Poola senati liige.

Välisministeeriumist lahkumise järel oli ta aastail 1932–1939 Bank Handlowy direktor ja 1939. aasta sissetungi ajal Poolasse aitas evakueerida panga varad algul Prantsusmaale ja siis Suurbritanniasse. 1939. aastal sai temast Poola eksiilvalitsuse välisminister. Ta astus ametist tagasi 1941. aastal.

Ta oli 9. juunist 1947 kuni surmani Poola eksiilvalitsuse president.

Zaleski suri 88-aastaselt Londonis haiglas.AUGUST ZALESKI, 88, POLISH EXILES’ CHIEF The New York Times, 8. aprill 1972 Ta maeti Inglismaal Newark-on-Trentis asuvale Poola langevarjurite kalmistule.

1931. aastal anti talle Kotkaristi I klassi teenetemärk. (vaadatud 08.05.2015)

Viited

Kategooria:Poola poliitikud
Kategooria:Poola diplomaadid
Kategooria:Kotkaristi I klassi teenetemärgi kavalerid
Kategooria:Sündinud 1883
Kategooria:Surnud 1972